

Bæredygtige proteiner - FRA INSEKTER TIL FISKEFODER

# bæredygtige proteiner 1 - Introduktion

**Udarbejdet af**Manon Eggink, DTU Aqua og Jonas Niemann, Gentofte HF.

**Fag**Kemi A og B

**Verdensmål**

[](https://www.verdensmaalene.dk/maal/2) [](https://www.verdensmaalene.dk/maal/14)

# bæredygtige proteiner 1 - Introduktion

## Opgave 1: Proteinholdige fødevarer

**Opgave A**

Ud fra din umiddelbare viden om fødevarer, hvilke fødevarer indeholder særligt mange proteiner? Giv 5 bud og tænk i rene fødevarer, ikke måltider.

**Opgave B**

Nu, hvor du har 5 bud, skal det undersøges, hvor meget protein disse fødevarer indeholder. Find troværdige kilder på nettet, hvor det angives, hvor mange g protein der findes i 100g af fødevarerne.

**Opgave C**

Undersøg, hvilket *carbon footprint* de 5 fødevarer har. Du kan eksempelvis se [her](https://ourworldindata.org/food-choice-vs-eating-local) eller [her](https://healabel.com/carbon-footprint-of-foods) eller find selv en kilde.

**Opgave D**

Undersøg prisen på de 5 fødevarer og notér kiloprisen.

**Opgave E**

Overvej, hvilke udfordringer der er, hvis en stadig større befolkning på jorden skal have sit protein fra disse kilder.

Kategorisér udfordringerne i forhold til de verdensmål, de hører til.

[Se evt. mere her.](https://www.verdensmaalene.dk/maal)

